Jonathan Reichling
Den Jonathan Reichling, gebuer den 12. Februar 1989 an der Stad Lëtzebuerg ass e lëtzebuergesche Sänger, Rapper a Museksproduzent. Hie war am Ufank vu senger Carrière als Exemo (heiansdo stiliséiert als eXemo) bekannt.

De Reichling rapt a séngt op Däitsch, Lëtzebuergesch, Franséisch an Englesch.

Biographie

Als Exemo 
Den Exemo huet 7 Gesëschter an en Hallefbrudder. Mat 18 Joer ass hien op Köln geplënnert fir Touningenieur ze ginn. Am Mee 2010 huet hien op der Compilatioun Planet Luxembourg Reloaded vun RTL Radio Lëtzebuerg an Eldoradio d'Lidd De Jangeli nei interpretéiert, an no der 2. Plaz vum Andy Schleck beim Tour de France d'Lidd Eng kleng Natioun um Velostroun op seng Websäit gesat, dat an Zäit vu 14 Deeg iwwer 1.000 Mol erofgeluede gouf. Beim Gala Tour de France Enn Juli huet hien et viru ronn 50.000 Zuschauer virgedroen.

Am August 2010 ass den Exemo um e-Lake festival zu Iechternach opgetrueden, éier am August Planet Luxembourg Reloaded endlech verëffentlecht gouf. Am Februar 2011 koum säin éischten Album Das Blut in meinen Adern eraus.

Am August an am November 2011 war hie Gaaschtrapper op de Singelen All Mensch geet op d'Schueberfouer vun Superjams a Sorry Babe vun der Wanns de eppes kanns!-Gewënnerin Deborah Schneider.

De 17. August 2014 huet de Reichling op senger Facebooksäit ugekënnegt, datt et Zäit wier "mam Kapitel Exemo ofzeschléissen" an datt hien ënner sengem biergerlechen Numm géif weider maachen.

Als Jonatas Reichling 
Zënterhir huet hien 2014 den däitschsproochegen Album Jetzt oder nie op engem däitsche Plackelabel verëffentlecht. Op der éischter Single Quand tu dance ass de Refrain op Franséisch gesongen. Aner Singele waren Baby wenn du gehst a Stell dir mal 'ne Welt vor.

2016 an 2017 war de Jonathan Reichling ee vun zwee Memberen am kuerzliewege Projet Kontrast.

2018 war hien op der engleschssproocheger Single Like a Summer Breeze vum däitsche Produzentenduo Dream Sound Masters ze héieren.

Discographie

Als Exemo

Albumen  
 2011: Das Blut in meinen Adern

EPen  
 2011: An iwwerhaapt wisou

Singelen  
 2010: Öffne die Augen
 2010: Eng kleng Natioun um Velostroun
 2011: Das Blut in meinen Adern
 2011: An iwwerhaapt wisou
 2011: All Mensch geet op d'Schueberfouer 
 2011: Das ist der Wahnsinn
 2011: Stell dir mol eng Welt vir
 2011: Sorry Babe 
 2012: Haaptsaach nofir an dowidder
 2012: Lebe lieber
 2013: Gëff net op 
 2013: Jumpin (Bang Bang)
 2013: Hope Springs Eternal 
 2015: Summer

Videographie  
 2009: Öffne die Augen
 2009: Zeit für die Wende
 2009: Gedankenstau (mam Jueightytwo)
 2010: Stell dir mal 'ne Welt
 2010: Eng kleng Natioun um Velostroun
 2011: De Jangli
 2011: Das Blut in meinen Adern
 2011:  All Mensch geet op d'Schueberfouer
 2012: Nofir an dowidder

Als Jonathan Reichling

Albumen  
 2014: Jetzt oder nie

Singelen  
 2014: Quand tu dances
 2015:  Baby wenn du gehst
 2015: Stell dir mal 'ne Welt vor

Um Spaweck 
 Homepage
 Als Exemo op [www.reverbnation.com/exemo ReverbNation] a Facebook
 Als Jonathan Reichling op Facebook
 Seng Discographie op RateYourMusic.com

Lëtzebuergesch Rapper
Gebuer 1989